**ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ**

**ΑΝΑΚΟΙΝΩΣΗ**

2/11/2020

ΚΕΦΑΛΑΙΟ Α΄

ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ ΑΝΑΣΤΟΛΩΝ ΣΥΜΒΑΣΕΩΝ ΕΡΓΑΣΙΑΣ

1. **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ ΑΝΑΣΤΟΛΩΝ ΣΥΜΒΑΣΕΩΝ ΕΡΓΑΣΙΑΣ ΕΡΓΑΖΟΜΕΝΩΝ & ΟΡΘΩΝ ΕΠΑΝΑΛΗΨΕΩΝ – ΓΙΑ ΤΟ ΜΗΝΑ ΣΕΠΤΕΜΒΡΙΟ**

* **Δίνεται η δυνατότητα υποβολής δηλώσεων αναστολών συμβάσεων εργασίας μόνο για εργαζόμενους, για τους οποίους δεν έχει υποβληθεί δήλωση, για τον μήνα ΣΕΠΤΕΜΒΡΙΟ καθώς και ορθών επαναλήψεων**

|  |  |  |
| --- | --- | --- |
|  | **ΕΠΙΧΕΙΡΗΣΕΙΣ – ΕΡΓΟΔΟΤΕΣ** | **ΕΡΓΑΖΟΜΕΝΟΙ** |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ** | ΑΠΟ 3/11/2020 ΕΩΣ 5/11/2020 | ΑΠΟ 3/112020 ΕΩΣ ΚΑΙ 5/11/2020 |

* **Για τις ημέρες που αντιστοιχούν στο μήνα ΣΕΠΤΕΜΒΡΙΟ και εντός των ανωτέρω προθεσμιών είναι δυνατή η υποβολή δηλώσεων αναστολών συμβάσεων εργασίας εργαζομένων σε επιχειρήσεις – εργοδότες που πλήγηκαν από τον κυκλώνα «ΙΑΝΟΣ»** σύμφωνα με τα οριζόμενα στο άρθρο 5 του ν. 4728/2020 (Α’ 186). Σημειώνεται ότι οι εν λόγω επιχειρήσεις επιλέγουν το ειδικό **έντυπο «Δήλωση αναστολής συμβάσεων εργασίας από 1/8/2020 και μετά» και εν συνεχεία επιλέγουν «ειδική περίπτωση» και η αναστολή των συμβάσεων δύναται να ξεκινούν από 18/9/2020 και εφεξής.**
* **Δίνεται η δυνατότητα υποβολής δηλώσεων σε επιχειρήσεις – εργοδότες που έχουν θέσει σε αναστολή συμβάσεις εργασίας εργαζομένων τους, οι οποίοι ανήκουν σε ευπαθείς ομάδες εργαζομένων** κατά τα οριζόμενα της υπ. αριθμ. 39363/1537/30-9-2020 (Β’ 4262),**την 30/9/2020.**
* **Οι Επιχειρήσεις Προσωρινής Απασχόλησης (ΕΠΑ)** **μπορούν να δηλώσουν τους εργαζομένους τους,** των οποίων η σύμβαση εργασίας τελεί σε αναστολή είτε λόγω αναστολής της επιχειρηματικής δραστηριότητας του έμμεσου εργοδότη με εντολή δημόσιας αρχής, είτε γιατί η επιχειρηματική του δραστηριότητα πλήττεται σημαντικά βάσει ΚΑΔ, είτε ανήκει σε ειδική περίπτωση, υποβάλλοντας το ειδικό έντυπο **«Δήλωση αναστολής συμβάσεων εργασίας από 1/8/2020 και μετά»** και εν συνεχεία επιλέγοντας **«Εργαζόμενοι τοποθετημένοι μέσω ΕΠΑ σε καταστήματα και επιχειρήσεις που πλήττονται βάσει ΚΑΔ ή ανήκουν σε ειδικές περιπτώσεις»**.

Η ανωτέρω δήλωση υποβάλλεται από την ΕΠΑ, η οποία δηλώνει τους εργαζόμενους της, των οποίων η σύμβαση εργασίας τους έχει τεθεί σε αναστολή από τον έμμεσο εργοδότη είτε για όλο το μήνα, είτε για χρονικά διαστήματα εντός του ίδιου μήνα και συμπληρώνει υποχρεωτικά για τον κάθε εργαζόμενο του οποίου η σύμβαση τίθεται σε αναστολή το ΑΦΜ του έμμεσου εργοδότη στον οποίο έχει τοποθετηθεί ο εργαζόμενος σε σχετικό πεδίο.

1. **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ & ΟΡΘΩΝ ΕΠΑΝΑΛΗΨΕΩΝ ΑΝΑΣΤΟΛΩΝ ΣΥΜΒΑΣΕΩΝ ΕΡΓΑΣΙΑΣ ΕΡΓΑΖΟΜΕΝΩΝ ΓΙΑ ΤΟΝ ΜΗΝΑ ΟΚΤΩΒΡΙΟ**

Επισημαίνεται ότι η προθεσμία υποβολής δηλώσεων & ορθών επαναλήψεων των αναστολών των συμβάσεων εργασίας εργαζομένων για το μήνα Οκτώβριο θα είναι αποκλειστικά μέχρι και την 16/11/2020, προκειμένου με αυτοματοποιημένο τρόπο να ενεργοποιηθεί η διαδικασία για την επιστρεπτέα προκαταβολή 4.

**Για τις ακόλουθες περιπτώσεις:**

* ΚΛΑΔΟΙ: Επισιτισμού – Τουρισμού – Μεταφορών – Πολιτισμού – Αθλητισμού και κάθε άλλου κλάδου βάσει ΚΑΔ σύμφωνα με το ΠΑΡΑΡΤΗΜΑ, **της αριθμ**. **οικ.** 42774/1072/20-10-2020 ΚΥΑ (Β’ 4706),
* επιχειρήσεις – εργοδότες **που πλήγηκαν από τον κυκλώνα «ΙΑΝΟΣ»** και έχουν θέσει σε αναστολή συμβάσεις εργασίας εργαζομένων τους (έδρα ή παράρτημα), σύμφωνα με το άρθρο 5 του ν. 4728/2020 (Α’ 186),
* επιχειρήσεις – εργοδότες που έχουν θέσει σε αναστολή συμβάσεις εργασίας εργαζομένων τους, οι οποίοι ανήκουν **σε ευπαθείς ομάδες εργαζομένων** κατά τα οριζόμενα της υπ. αριθμ. 39363/1537/30-9-2020 (Β’ 4262),
* επιχειρήσεις – εργοδότες, των οποίων αναστέλλεται η επιχειρηματική τους δραστηριότητα και εδρεύουν ή έχουν παραρτήματα και μόνο για τους εργαζόμενους σε αυτά, σε μία από τις περιφερειακές ενότητες που ήταν στο επιδημιολογικό επίπεδο 4 «Πολύ Υψηλό» σύμφωνα με την αριθμ. σύμφωνα με την Δ1α/Γ.Π. οικ. 64450/11.10.2020 κοινή υπουργική απόφαση (Β΄ 4484).

Ειδικότερα,

* Περιφερειακή Ενότητα Κοζάνης: από 16/10/2020
* Περιφερειακή Ενότητα Καστοριάς: 23/10/2020,
* Επιχειρήσεις Προσωρινής Απασχόλησης (ΕΠΑ), των οποίων εργαζόμενοι έχουν τοποθετηθεί σε έμμεσο εργοδότη ο οποίος εμπίπτει σε μια από τις ανωτέρω περιπτώσεις και έχουν τεθεί σε αναστολή οι συμβάσεις εργασίας τους, ακολουθούν την διαδικασία υποβολής δηλώσεων όπως προβλέπεται ανωτέρω για τον μήνα Σεπτέμβριο.

ως ακολούθως:

|  |  |  |
| --- | --- | --- |
|  | **ΕΠΙΧΕΙΡΗΣΕΙΣ – ΕΡΓΟΔΟΤΕΣ** | **ΕΡΓΑΖΟΜΕΝΟΙ\*** |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ** | ΑΠΟ 6/11/2020 ΕΩΣ ΚΑΙ 16/11/2020 | ΑΠΟ 6/11/2020 ΕΩΣ ΚΑΙ 16/11/2020 |

**ΠΡΟΣΟΧΗ:**

* Οι επιχειρήσεις – εργοδότες υποβάλλουν το ειδικό **έντυπο «Δήλωση αναστολής συμβάσεων εργασίας από 1/8/2020 και μετά»** και δηλώνουν τους εργαζομένους τους των οποίων η σύμβαση εργασίας τους έχει τεθεί σε αναστολή είτε για όλο το μήνα Οκτώβριο είτε χρονικά διαστήματα εντός του ίδιου μήνα.
  + - * Στην περίπτωση αναστολής της σύμβασης εργασίας εργαζόμενου/ων όλο τον μήνα η επιχείρηση – εργοδότης υποβάλει μόνο ΜΙΑ δήλωση.
      * Στην περίπτωση αναστολής των συμβάσεων εργασίας εργαζόμενου/ων για περισσότερα του ενός χρονικά διαστήματα εντός του μήνα, η επιχείρηση – εργοδότης υποβάλει **τόσες δηλώσεις όσα και τα χρονικά διαστήματα**.

**Για παράδειγμα:**

Αναστολή σύμβασης εργασίας όλο το μήνα (1/10/2020-31/10/2020): 1 δήλωση αναστολής

Αναστολή για 3 χρονικά διαστήματα, π.χ. από 1/10/2020 – 8/10/2020, 13/10/2020-17/10/2020 και 25/10/2020-31/10/2020: 3 δηλώσεις αναστολής.

* Μετά τη δήλωση της αναστολής της σύμβασης εργασίας από την επιχείρηση- εργοδότη στο ΠΣ ΕΡΓΑΝΗ και εντός των ανωτέρω προθεσμιών:
  + - * **Οι εργαζόμενοι που κατά το παρελθόν έχουν υποβάλλει δήλωση δεν απαιτείται να προβούν σε νέα δήλωση** παρά μόνο αν επιθυμούν την τροποποίηση στοιχείων τους (π.χ. ΙΒΑΝ)
      * **ΜΟΝΟ οι εργαζόμενοι των οποίων η σύμβαση εργασίας τους τίθεται σε αναστολή για πρώτη φορά είναι απαραίτητο να προβούν σε υποβολή της υπεύθυνης ΔΗΛΩΣΗΣ.**

1. **(ΜΟΝΟΜΕΡΕΙΣ) ΥΠΕΥΘΥΝΕΣ ΔΗΛΩΣΕΙΣ επαγγελματιών της τέχνης και του πολιτισμού, ξεναγών και τουριστικών συνοδών**

Οι δικαιούχοι της αποζημίωσης ειδικού σκοπού σύμφωνα με το άρθρο 20 του ν. 4722/2020 (Α’ 177) και της οικ. 43110/1078/21-10-2020 ΚΥΑ (Β’ 4702) μπορούν να προβούν σε μονομερείς υπεύθυνες δηλώσεις για τους μήνες Σεπτέμβριο και Οκτώβριο από τις **4/11/2020 έως 25/11/2020.**

Παρέχονται διευκρινίσεις με την υπ. αριθμ. οικ. 44343/1122/29-10-2020 ΕΓΚΥΚΛΙΟ του Υπουργείου Εργασίας και Κοινωνικών Υποθέσεων (ΑΔΑ:ΨΜ3Ν46ΜΤΛΚ-3ΨΥ).

1. **ΕΙΔΙΚΕΣ ΚΑΤΗΓΟΡΙΕΣ ΕΡΓΑΖΟΜΕΝΩΝ**

**Η υποβολή των υπεύθυνων δηλώσεων – αιτήσεων από τους δικαιούχους που ανήκουν στην ειδική κατηγορία (λ1),** ήτοι εργαζόμενοι καλλιτέχνες, δημιουργοί και επαγγελματίες της Τέχνης και του Πολιτισμού που είναι εγγεγραμμένοι έως την 20η/10/2020 στην ειδική ηλεκτρονική πλατφόρμα artandcultureprofessionals.services.gov.gr στο ΠΣ ΕΡΓΑΝΗ του Υπουργείου Εργασίας και Κοινωνικών Υποθέσεων» σύμφωνα με την αριθμ. οικ. 39436/994/30-9-2020 (Β’ 4270) ξεκινάει στις **4/11/2020 έως 25/11/2020.**

Παρέχονται διευκρινίσεις με την υπ. αριθμ. οικ. 44343/1122/29-10-2020 ΕΓΚΥΚΛΙΟ του Υπουργείου Εργασίας και Κοινωνικών Υποθέσεων (ΑΔΑ:ΨΜ3Ν46ΜΤΛΚ-3ΨΥ).

ΚΕΦΑΛΑΙΟ Β΄

**ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ ΓΙΑ ΤΟΝ ΜΗΧΑΝΙΣΜΟ ΣΥΝ-ΕΡΓΑΣΙΑ**

**Ι. Για τον μήνα ΣΕΠΤΕΜΒΡΙΟ – Β’ ΦΑΣΗ ΣΥΝ- ΕΡΓΑΣΙΑ**

Δίνεται η δυνατότητα υποβολής των δηλώσεων «ΑΙΤΗΣΗ / ΔΗΛΩΣΗ ΕΝΤΑΞΗΣ ΣΤΟΝ ΜΗΧΑΝΙΣΜΟ «ΣΥΝ-ΕΡΓΑΣΙΑ» (Β΄- ΦΑΣΗ)» και «ΑΙΤΗΣΗ / ΔΗΛΩΣΗ ΕΝΤΑΞΗΣ ΣΤΟΝ ΜΗΧΑΝΙΣΜΟ «ΣΥΝ-ΕΡΓΑΣΙΑ» (Β΄ - ΦΑΣΗ) - ΟΡΘΗ ΕΠΑΝΑΛΗΨΗ» τον μήνα ΣΕΠΤΕΜΒΡΙΟ **και μόνο,**

* **για εργαζόμενους για τους οποίους δεν έχει υποβληθεί δήλωση Β΄ΦΑΣΗΣ για τον Σεπτέμβριο, και**
* **για τους εργαζόμενους οι οποίοι αποκλείστηκαν από τις πληρωμές της Β΄ΦΑΣΗΣ**.

**ΣΗΜΕΙΩΣΗ:** Πριν υποβληθούν οι διορθώσεις με το έντυπο «ΑΙΤΗΣΗ / ΔΗΛΩΣΗ ΕΝΤΑΞΗΣ ΣΤΟΝ ΜΗΧΑΝΙΣΜΟ «ΣΥΝ-ΕΡΓΑΣΙΑ» (Β’ - ΦΑΣΗ) - ΟΡΘΗ ΕΠΑΝΑΛΗΨΗ» για τους εργαζόμενους, οι οποίοι αποκλείστηκαν από τις πληρωμές της Β΄ ΦΑΣΗΣ, οι εργοδότες μπορούν να αναζητούν την τελευταία δήλωση για τη Β’ ΦΑΣΗ και επιλέγοντας το κουμπί [Διαχείριση] να ενημερώνονται για τους λόγους αποκλεισμού εργαζομένων από τις πληρωμές της Β’ ΦΑΣΗΣ.

|  |  |
| --- | --- |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ**  **ΚΑΙ ΟΡΘΩΝ ΕΠΑΝΑΛΗΨΕΩΝ** | ΑΠΟ 3/11/2020 ΕΩΣ ΚΑΙ 6/11/2020 |

**ΙΙ. Για τον μήνα ΟΚΤΩΒΡΙΟ – Α’ ΦΑΣΗ ΣΥΝ-ΕΡΓΑΣΙΑ**

|  |  |
| --- | --- |
| **ΠΑΡΑΤΑΣΗ ΠΡΟΘΕΣΜΙΑΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ** | ΑΠΟ 3/11/2020 ΕΩΣ ΚΑΙ 6/11/2020 |

**ΙΙΙ. Για τον μήνα ΟΚΤΩΒΡΙΟ – Β’ ΦΑΣΗ ΣΥΝ-ΕΡΓΑΣΙΑ**

|  |  |
| --- | --- |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ** | ΑΠΟ 7/11/2020 ΕΩΣ ΚΑΙ 24/11/2020 |

**ΙV. Για τον μήνα ΝΟΕΜΒΡΙΟ – Α’ ΦΑΣΗ ΣΥΝ-ΕΡΓΑΣΙΑ**

|  |  |
| --- | --- |
| **ΠΡΟΘΕΣΜΙΕΣ ΥΠΟΒΟΛΗΣ ΔΗΛΩΣΕΩΝ &**  **ΟΡΘΩΝ ΕΠΑΝΑΛΗΨΕΩΝ** | ΑΠΟ 1/11/2020 ΕΩΣ ΚΑΙ 30/11/2020 |